Mès en parlar d‟ordes (expression dera volentat des òmes qu‟actuen en un madeish temps e son estacadi entre eri) entà explicar-mos es ligams entre es ordes e es eveniments mos cau restablir, prumèr, es condicions de tot çò que se realize; era continuitat deth movement en temps, autant en çò que se referís as hèts coma ara persona que da es ordes; e dusau, era condicion de qué existisque un ligam imprescindible entre era persona qu‟ordene e aqueri que complissen es sues ordes.